**भारत सरकार**

**रेल मंत्रालय**

**राज्य सभा**

**अतारांकित प्रश्न सं. 938**

**22.12.2017 को दिया जाने वाला उत्तर**

**मध्य और पश्चिमी रेलवे के उप-नगरीय रेल**

**नेटवर्क का विकास**

**938. डॉ॰ सुब्रमण्यम स्वामीः**

**क्या रेल मंत्री यह बताने की कृपा करेंगे किः**

(क) मध्य और पश्चिमी रेलवे की उप-नगरीय नेटवर्क रेल सेवाओं के विकास हेतु कुल कितनी

निधियां आंबटित की गई हैं;

(ख) इनमें से कितनी निधियां यात्रियों की सुविधाओं और कितनी निधियां रोलिंग स्टॉक इत्यादि के लिए निर्धारित की गई हैं; और

(ग) सरकार का मुम्बई उप-नगरीय रेल सेवाओं को बेहतर बनाने के लिए क्या दीर्घकालिक प्रस्ताव है?

**उत्तर**

**रेल मंत्रालय में राज्य मंत्री (श्री राजेन गोहांई)**

(क) और (ख): वर्ष 2017-18 के लिए मुंबई में उपनगरीय नेटवर्क के विकास के लिए अनन्य रूप से 636.80 करोड़ रुपए की कुल निधि आबंटित की गई है जिसमें से 249 करोड़ रुपये चल स्टॉक के लिए आबंटित किए गए हैं। इसके अलावा, मध्य और पश्चिम रेलवे को चल स्टॉक के लिए 36.92 करोड़ रुपए और यात्री सुविधाओं के लिए 212.08 करोड़ रुपए आबंटित किए गए हैं, जिसमें उपनगरीय नेटवर्क का काम भी शामिल है।

(ग): मुंबई में उपनगरीय रेलवे सेवाओं में सुधार करना एक सतत प्रक्रिया है और नेटवर्क के विस्तार, यात्री सुविधाओं में सुधार, चल स्टॉक इत्यादि के विभिन्न कार्यों को आवश्यकता के आधार पर किया जाता है।

\*\*\*\*\*